ประเทศอิตาลี
ทางตอนเหนือของอิตาลีมีทะเลสาบที่มีขนาดใหญ่มากมาย เช่น ทะเลสาบการ์ดา โกโม มัจโจเร และทะเลสาบอีเซโอ เนื่องจากประเทศอิตาลีถูกล้อมรอบด้วยทะเล ดังนั้นจึงมีชายฝั่งทะเลยาวหลายพันกิโลเมตร ดึงดูดนักท่องเที่ยวจากทั่วโลก และนักท่องเที่ยวก็นิยมเที่ยวสถานที่ทางประวัติศาสตร์ของอิตาลีอีกด้วย ประเทศอิตาลีมีทะเลสาบปล่องภูเขาไฟมากอันดับหนึ่งของโลก เมืองหลวงของประเทศอิตาลีคือกรุงโรม และเมืองสำคัญอื่น ๆ เช่นเมืองมิลาน ตูริน ฟลอเรนซ์ เนเปิลส์ และเวนิส และภายในประเทศอิตาลียังมีประเทศแทรกอยู่ 2 ประเทศ ได้แก่ ประเทศซานมารีโนและนครรัฐวาติกัน
โนวารา
โนวารา () เป็นเมืองหลวงของจังหวัดโนวารา ในแคว้นปีเยมอนเต ทางตะวันตกเฉียงเหนือของประเทศอิตาลี ทางตะวันตกของเมืองมิลาน มีประชากรราว 105,000 คน เป็นเมืองมีประชากรมากเป็นอันดับ 2 ของแคว้นปีเยมอนเต รองจากเมืองตูริน เป็นเมืองมีเส้นทางจราจรสำคัญ เชื่อมเมืองมิลานกับตูริน และจากเจนัวไปยังสวิตเซอร์แลนด์